Gedagte vir die dag: Bevraagteken jou vermoëns?Foto: pixabay.com Dit is God wat julle gewillig en bekwaam maak om sy wil uit te voer. (Filippense 2:13) Indien jy aanvaar dat jy ’n mislukking is, hou op om omstandighede die skuld te gee. Maak ’n eerlike waardebepaling van jou vermoëns en jou gesindheid teenoor die lewe. Jy kan miskien ontdek dat jy gekniehalter word deur selfbejammering oor kanse wat jy nie in die lewe gehad het nie. Vra God om jou deur sy Gees by te staan met hierdie selfontleding. Hy sal nie alleen jou swakhede aan jou openbaar nie, maar ook vir jou aantoon wat jy kan word as jy aan God die geleentheid gee om deur jou te werk. Toegewyde en suksesvolle diens is nie slegs vir daardie gelukkige mense wat spesiale gawes ontvang het nie. Elkeen wat gewillig is en wat die wil van die Vader doen, word deur Hom gebruik. Heilige Leermeester, help my om te leef vir u goedkeuring en nie vir die lof van mense nie. Amen.